може да избере изисквания от различни ТСОС, които да бъдат спазени, и трябва:
 i)да докаже и документира съгласуваността на наборите от изисквания, избрани от различни версии на дадена приложима ТСОС;
 ii)да специфицира в заявлението за искане на разрешение частичния избор на изисквания от различни версии на ТСОС, както се изисква в приложение I;
 iii)в случите, при които има определено базово състояние при предварителна процедура, заявителят трябва да поиска от разрешаващия орган изменение или актуализация на това базово състояние при предварителната процедура по отношение на съответната ТСОС, в съответствие с разпоредбите в член 24, параграф 4.
 б)при оценяването на заявлението разрешаващият орган трябва да провери пълнотата на предложените от заявителя изисквания от ТСОС;
 в)по отношение на тези изисквания не е необходимо заявителят да подава искане за неприлагане на ТСОС съгласно член 7 от Директива (ЕС) 2016/797.
 5.В случаите, при които това е предвидено в законодателството на държавата членка, заявителят може да избере изисквания от различни национални правила по същия начин, както това е предвидено в параграф 3 по отношение на ТСОС.
 6.До приемането на съответните ТСОС заявителят и нотифицираната организация или организации (notified body or bodies) могат да използват в контекста на ЕО проверка за съответствие приемливите начини за постигане на съответствие по член 6, параграф 3 от Директива (ЕС) 2016/797.
 7.В контекста на доказване на съответствие с националните правила, заявителят и избраната организация или организации (designated body or bodies) могат да използват приемливите национални начини за постигане на съответствие по член 13, параграф 2 от Директива (ЕС) 2016/797.
 Член 18
 Идентифициране и дефиниране на необходимите мерки при използване на возилото при изпитвания по железопътната мрежа
 Заявителят трябва, въз основа на националните правила за изпитване, да идентифицира и дефинира мерките, необходими при използване на возилото при изпитвания по железопътната мрежа.
 Член 19
 Временно разрешение за използване на возило за изпитване по железопътната мрежа
 1.Временно разрешение за използване на возилото за изпитвания по железопътната мрежа могат да се издават само от националния орган по безопасността в случай, че това се изисква и е посочено в националната нормативна уредба на държавата членка.
 2.Националните органи, оценяващи заявления за временно разрешение за използване на возило за изпитвания по железопътната мрежа, трябва да извършват това в съответствие със съответната национална нормативна уредба.
 Член 20
 Идентифициране на предвидените условия за използване на возилото и други ограничения.
 Заявителят трябва да идентифицира предвидените условия за използване на возилото и други ограничения, свързани с типа на возилото.
 Член 21
 Идентифициране на оценяванията на съответствието
 Заявителят трябва да идентифицира необходимите оценявания на съответствието съгласно разпоредбите в приложение IV към Директива (ЕС) 2016/797.
 Глава 3
 Предварителна процедура
 Член 22
 Предварителна процедура
 1.По искане на заявителя разрешаващият орган и съответните национални органи по безопасността за района на използване трябва да разглеждат заявления по предварителна процедура, с оглед да определят базовото състояние при предварителна процедура, преди подаването на заявление за искане за разрешение за тип возило и/или на разрешение за пускане на возило на пазара. Заявлението по предварителна процедура се подава официално от заявителя по системата за обслужване на едно гише и трябва да